Lekno biele

Lekno biele (staršie: leknín biely; lat. Nymphaea alba) je trváca rastlina z čeľade leknovité (Nymphaeaceae). Je jedným z približne 50 druhov rodu Nymphaea. Nomenklatúrny typ pre rad. Vzhľadom na efektné veľké kvety plávajúce na hladine je druh rozšírený pri pestovaní, najmä v podobe farebne kvitnúcich obmien. Je zároveň liečivou a v minulosti farbiarskou rastlinou. V mnohých krajinách vrátane Slovenska bol druh zahrnutý pod právnu ochranu z dôvodu ohrozenia miest jeho prirodzeného výskytu.

Rastie v stojatých alebo mierne tečúcich vodách. Podzemok má v bahnitom dne, z ktorého vyrastajú dlhé stopky listov a stonka. Listy a kvet plávajú na hladine občas sa pri preťažení môžu potopiť ale potom znova výdu na hladinu. Kvet je žltý.

 Charakteristika  
Listy sú okrúhle pri základni ostro zastrihnuté. Sú zelenej farby. Po okrajoch červenkasté. Stopky majú dĺžku až . Listy sú najskôr skrútené pod hladinou v tvare trubičiek. Po vyvinutí sa rozprestrú na hladine.

Kvet s priemerom 10 –  je obojpohlavný. Má 4 kališné, až 30 okvetných lístkov a vyše 100 zlatožltých tyčiniek bohatých na peľ. Kvitne od júna do augusta, v priemere dva až sedem dní. Po opelení sa byľ špirálovite skrúca a pod hladinou sa vyvíja nafúknutá tobolka podobná makovici, ktorá je výborne prispôsobená na šírenie semien vo vode. Prezimováva iba podzemok.

Pestovanie lekna si vyžaduje väčšiu hĺbku vody a slnečnú hladinu, preto je vhodné iba do nádrží s hĺbkou medzi 70 – .

 Výskyt na Slovensku 
Je to pôvodný druh na území Slovenska vyskytujúci sa v Jurskom Šúre, na Podunajskej a Východoslovenskej nížine, rozšírenie však nie je dokonale známe. Nachádza sa na Červenom zozname ohrozených rastlín Slovenska s prívlastkom zraniteľná. Je to zákonom chránená rastlina a spoločenská hodnota je vyčíslená vyhláškou MŽP 170/2021 na 300 €. 

 Droga 
Rastlina obsahuje alkaloid nufarín a glykozid nymfalín (nymfaeín) a pravdepodobne aj iné látky. V starom Egypte patrilo lekno biele k dôležitým rituálnym rastlinám. Je pravdepodobne mierne jedovatá, možno s halucinogénnymi účinkami. O tom, že sa v minulosti spájala s mágiou, azda svedčí aj jeho latinské rodové meno odvodené od nymfy.

Plávajúca rastlina na hladine vody.

 Referencie 

 Iné projekty 

Kategória:Leknovité
Kategória:Kvetiny
Kategória:Zákonom chránené rastliny na Slovensku
Kategória:Najmenej ohrozené druhy